**Шумарство**

Под шуми во општината Богданци се наоѓа површина од 3.572,9 ха. Климатските карактеристики, распоредот на врнежите и високите температури не даваат можности за развивање на високо продуктивни шуми. Во структурата на шумите во Општината доминира дрвна маса чија коњуктурна и економска вредност е мала, застапени се грмушките честарите и макиите, додека дабовата шума е застапена во помал процент. Претежно се застапени места со зимзелени грмушки, каде доминира даб (Quercus pubescens) и листопадни грмушки со разни видови.

*Преглед на шумата во општина Богданци*

|  |  |  |  |
| --- | --- | --- | --- |
| **Вкупно шума**  **ha** | **Вкупно чисти листопадни насади**  **ha** | **Чисти иглолисни**  **насади**  **ha** | **Мешани шуми**  **ha** |
| 3572,9 | 1457,21 | 786,45 | 1329,24 |
| 100,00 % | 40,79 % | 22,01 % | 37,20 % |

Подрачјето на општина Богданци спаѓа во III категорија на разорност што подразбира површини со видливи белези на смивање, браздење и сл, оранични површини на кои се јавуваат беличестожолтеникави дамки, но и оранични површини каде не се забележуваат траги од смивање, но каде постои намалување на приносите и слаб изглед на вегетацијата поради исцрпување на минералните соли и другите хранливи материи од почвата.

Апсорпцијата на јаглероден диоксид од шумите во општина Богданци изнесува 15473,33 тони CO2.